Benvinguts al blog d'Eternum Events - Eternum Events
by Eternum | 5 Abril, 2018
Aquest blog neix de la voluntat de voler compartir amb tots vosaltres una mica sobre la nostra digna, seria i apassionant professió de l’organització integral d’esdeveniments. El nostre sector està ple d’enamorats del seu ofici. Tot i estar en el TOP 10 des de fa 3 anys com una de les feines més estressants (http://forbes.es/listas/3803/los-diez-trabajos-mas-estresantes-en-2016/6/), els event planners o event coordinators estem (molt) orgullosos de la nostra feina. Haver de prendre decisions a l’instant, gestionar imprevistos, la pressió del directe… són factors que no ens ho posen fàcil però que, a la vegada, ens fa augmentar el nivell d’adrenalina i fa que la nostra feina no ens agradi, sinó que ens encanti! I és per això que nosaltres, la Rosa i la Noret, hem creat “Eternum Events Agency”, una empresa especialitzada en l’organització integral d’esdeveniments de diferents tipologies:
Esportius i d’oci
El NOSTRE ESLÒGAN: CREEM PER EMOCIONAR
Creem experiències que es recordin, que emocionin. Volem que l’esdeveniment sigui una eina més en el procés de comunicació de les empreses, per tal de construir/consolidar marques fortes. El nostre objectiu se centra en què el missatge dels nostres clients impacti en una única direcció: crear experiències. És per això que produïm esdeveniments en què la interacció dels assistents hi juga un paper molt important.
Treballem en col·laboració i complicitat amb els nostres clients, per reduir la seva inversió en temps i recursos en el procés de creació i producció de l’esdeveniment. Creem projectes personalitzats per a cada empresa o institució. Localitzem i seleccionem proveïdors directes. Estudiem cada briefing, bo i analitzant el perfil del client i els seus objectius. Som el suport del client i treballem integrades, com una extensió del seu equip. La nostra essència es basa en la cura pel més mínim detall, aconseguint que el client s’endugui un record eternum 😉
Moltes gràcies per formar part de la nostra il·lusió!